-บรรยากาศ-
ร้านนี้เจอด้วยความบังเอิญ เพราะครั้งแรกตั้งใจจะมาทานก๋วยเตี๋ยวไก่ในซอยค่ะ เลยต้องเดินผ่าน พี่ที่ออฟฟิศเลยเล็งๆไว้ จนมีโอกาสได้ไปทาน ตัวร้านเป็นตึกแถวหว้างขนาดสองห้อง หน้าร้านมีโซนปรุงอาหารอีสาน สวนอีกข้างเป็นโซนร้านเป็ดย่างค่ะ ภายในเป็นพื้นที่โล่งๆ วางโต๊ะเก้าอี้ไว้เป็นระเบียบ มีเมนูขนาดใหญ่แปะไว้ที่ผนังร้านค่ะ

-เมนู-
อาหารอีสาน และเป็ดย่าง

-อาหารที่สั่ง-
1. “ตำซั่วปูปลาร้า” (30-40 บาท) ส้มตำปูปลาร้านใส่ขนมจีน จานนี้ทางร้านตำมาอร่อยดีค่ะ แต่เผ็ดไปหน่อย
2. “ไก่ย่าง” (50-60 บาท) ไก่ย่างหอมๆ เนื้อไก่นุ่มๆ ทานกับน้ำจิ้มกับข้าวเหนียวอร่อยค่ะ
3. “น้ำตกหมู” (50 บาท) คอหมูย่างคลุกน้ำเครื่องปรุง รสชาติใช้ได้ค่ะ
4. “คอหมูย่าง” (50 บาท) คอหมูย่างของทางร้านเป็นแบบมันน้อย เนื้อเลยมีแข็งบ้างค่ะ
5.*** “แกงเห็ด” (50 บาท) แกงที่ทางร้านใส่ผักมาหลายอย่าง ทั้งบวบ ฟักทอง และน้ำปลาร้า รสชาติน้ำซุปหอมอร่อยค่ะ ทานร้อนๆเลย แถมมีเห็ดทั้งเห็ดหูหนู เห็ดฟางเห็ดนางฟ้าให้เคี้ยวกรึบๆด้วย
6.*** “เมี่ยงปลาเผา” (ราคาตามขนาด 160-240 บาท) จานนี้แนะนำให้สั่งเลยค่ะ เพราะทางร้านจะเสิร์ฟเป็นปลานิลเผาร้อนๆตัวใหญ่ๆด้านในอัดด้วยสมุนไพรหอมๆค่ะ มาพร้อมกับผักสด ขนมจีน และน้ำจิ้มพริกน้ำปลามะนาวกระเทียมรสแซ่บค่ะ อร่อย

-บริการ-
บริการมาตรฐานค่ะ

-การเดินทาง- 
ร้านอยู่ในซอยตรงข้ามโรบินสัน บางรักค่ะ เดินตรงเข้าไปซักพัก ร้านอยู่ด้านซ้ายมือค่ะ

KiMCHi WaSaBi